ISIGIDIMI SAMAXOSA, JULY 18, 1883.

3

Abo bazinoneleleyo ingxoxo eziqubeka e Parlamente, mababe sebekupaule, njengati, ukukutala noku papama balongcwele inkulu u Mr. Frederic Schermbrucker. Ngenye imini apa wanika isaziso ngengxoxo zosixenxe awaye yakuzixoxa. Pakati kwezi ngxoxo enye yayiyakuba pezu ko mnumzana u Feltman. Lifikile ixesha lokuxoxa ngeli tshawe, ngama futshane wenjenje u Mr. Sauer ukupendula : “ U Feltman wayeze ngomcimbi we ngqungqutela yama Wesile. Xa wabekoke wadibana no Mpatiswa Mihlaba naye, ngedinga elalenziwe ngexesha lika Mr. Sprigg, lokumvuza ngomhlaba ngenxa yentsebenzo yake esebenzela u Rulumente. Kwintlangano awaye nayo yena no Feltman bagabadela entetweni bada bangena nakwengemicimbi yolaulo kwelama-Mfengu. Akungebe namsebenzi mni ukuvakalisa oko wakutetayo, kodwa i-Rulumente yakutakazela, yatonyalaliswa kukufumana imvo zika Feltman.” Ngale nteto wambeka isiziba emlonyeni.

\*\*\*

Yinto efanelwe kukangelwa kwangoku nguwo wonke umzi omnyama le yokuba abo bebekade besitetelela bayatshona. U Mr. Stretch waya elupumlweni Iwake ngonyaka odlulileyo. Ngalo nyaka ngu Bishop Colenso. Namhla sisabelo setu esibuhlungu ukwazisa ukuba u Mr. Saul Solomon akasakubako kule Parlament. Usinge Pesheya ngenx’ enokungapili. Ipepa lama Bulu *(Volksblad* lase Kapa, elisesimeni sokuteta ngokuqinisekileyo ngo Mr. Solomon, liti kunokwenzeka ukuba akasakubuya ahlale e Parlamente. Asinguwo umnqweno wetu ukuvakalisa imvo zetu ngelifu elimdaka elipambi kwetu bamnyama elihlalele ukusigubungela kamsinyane uvalwe umlomo ka Mr. Solomon. Kodwa siti wonke ubefanele ukuzibinqa isinqe elungiselela elo xesha lingqele.

\*\*\*

Zingaba mhlayimbi intlanganiso zolutsha zoba nento eziyi- fezayo, kwicala lokuzalisa umkenkenene wesituba esikoyo ngoku kwelela kwala matshawe alungileyo : kodwa xa sisangenwe ngama kwele—olumanyano lunyelisa oluya, noluya olu, asiboni kakuhle ukulunga okuya kubako Udodana olumnyama oluyiqondayo inqubo yama Ngesi njengoko injalo aluko kanye. Kumakulu amalungu entlanganiso *ye-Mbumba,* asixelela ngawo u Mr. Joseph Ngaba, kwingxelo ebonakala komnye umhlati, asinantandabuzo ukuti mnye babini kupela abantu abangayilwayo imfazwe yamazwi xa ike yako pakati kwentshaba ezimhlope nomanyano olo. Enye inkita leya ingesaba ikupe ulwimi. Oku kunokutetwa ngokufanayo, mhlayimbi, ngeyo *Manyano nge Mfundo.* Kanti ke ikwele elibonakala kwingxelo ka Mr, Ngaba likulu. Ingaba mhlayimbi u Mr. Ngaba akayazi inteto apa yama Ngesi eteta ngokuti—*abuse the attorney on the other side.* Ukuba kunjalo unabo o Mr. Wauchope nabanye aba profite, angeva ngabo. Bekungalungayo ite iyileyo ntlanganiso naleyo, ngelixesha ingekabiko intliziyo yomanyano, yasebenza ngokubona kwayo : yayekwa into enjengaleyo yenziwe ngu Mr. Ngaba, esiti yeyobu ntwana—yokuhlahlambela inyanga enaso isonka sake esine botolo ezandleni.

\*\*\*

U Mr. John X. Merriman ubuye eluhambeni Iwake ngolwe- Sine. I Rulumente ye Nkosazana ivurnile ukuba Abesutu bangene pantsi kolaulo Iwayo, bapume kolwe Koloni. Akukaziwa eyona nto kuya kugqitywa kuyo yinto eninzi e Parlament. U Mr. Scanlen selete makuvunyelwane kwelokuba u Sutu lubuyiselwe kwi Nkosazana, abanye ngati baya kuyicasa into leyo. Sozixonxa indlebe ukuze sive oko kuya kugqitywa kuko.

\*\*\*

Hayi, nakuba seloko senze umtyangampo ngento ezininzi ezibonisa ukuhleleleka kohlanga, ziko zona izinto ezikolisa umxelo. Ngomhla we 10 July u Mr. Daniel Gezani, ofunda e Stellenbosch, wabemelwe kufunda ipepa *(deliver a lecture)* kumadodana amhlope ase Cape Town. Ingxoxo yake yayiya kuba yile : *“ The Native Question from a Native’s Point of View,”* Impato yaba mnyama. Ipepa lase Kapa *(Cape Times)* libika ngosizi ukuba u Mr. Gezani engasakulifunda ipepa elo ngokuba engapilanga ; linqwena kanjako ukuba wanga u Mr. Gezani nge elifunde isahlangene i Parlament. Ukuba impilo embi ibimvumele, isihlalo besiya kugcinwa ngu Mr. Saul Solomon.

\*\*\*

U-Miss Ngqina liledi lase Nyara; u Mr. Jacob Morley linene lase Bayi. Ngenyanga ezitile ezidlulileyo uMr. Morley wacela u Miss Ngqina ukuba ibe nguye “ oyakwabelana naye ubumandi nobubi ngexesha apila ngalo.” Uvumile omnye. Kute kusisa ngomnye umhla wa omnye engasamfuni omnye. Lonto yabehle yafakwa epepeni ngu Miss Ngqina yaya ku Mr. Morley. Siyifunda kakuhle ingxelo yamapepa, ngati u Miss uti ngu Morley obengasamfuni. U Moli uvelisa incwadi ebo- nisa ukuba ngu Ngqina omalileyo yena ubesamfuna, wabizake impahla yake, nomnye wabiza eyake. Ude u Ngqina waya ematyaleni. Ziviwe inyaniso zamacala omabini, umantyi ugwebele isoka, zonke indleko zawa pezu kwentombi. Kuno- kwenzeka ukuba intombi yayilikaba isoka ukuba ize kubona ukuba isatandwana lilo. Waciteka wona umcimbi. Silungenisa nje oludaba asingi siugenza manqaku pezu kwalo, kuba asibantu ukuranelwa, masitule betu.

Ama Mfengu ase Zeleni—ngesisiti into eninzi yawo ifudu selwe kwa Gcaleka ngu Rulumente. Imbangi yoko kukuxina na. Ependula u Mr. Irvine ute u Mr. Sauer, eli nyatelo ucetyiswe ngo Mantyi base Qonce ukuba u Rulumente alitabate. Ama Mfengu wona akali ukufuduka, ngazwinye, ngawo atandileyo. Abasicasileyo esi senzo se Rulumente bati ama Mfengu nama Ngqika akana kuhlalelana; koseloko kuko udushe. Ingxoxo pezu kwalo mcimbi iseza.

\*\*\*

Ukubonile oka Jabavu, u John walo mlibo. Ngo February kulo nyaka yaba ngumsebenzi wetu ukubonisa ukuba akanguye u *Sir Tengo,* namhla sifumana esenziwa *isikwayile* (Esquire) yimambane ya pesheya kwe Nciba. Sicelwa ngu Mr. Tengo-Jabavu ngesiqu ukuba sivakalise uluvo Iwake malungana noku kankanywa kwake ngu Mr Theodore Ndwandwa owati ungu “J. Tengo-Jabavu Esq.” Uti akagqibi kuyiqonda eyona nto ibangela ukuba ingxame kangaka impi yakowabo ukumnika imbeko angekazi nqweneli. Uti iminya- ka yake isengapantsi nakweka A,B,C. Akakafaki saziso sokufuna undofa naye. Ezindawo zibonisa ukuba ingati i Nkosi ivuma ake abe nemihla kwelihlabati. Ucinga ngokuba kuko nto inkulu angayenzela abantu bakowabo ke kweso situba. Ekungati ke eyenzile lifike ke ixa lokuba anikwe onke amagama: anganeli kuba ngu “ Esq.” no “ Sir ” kupela, kodwa emva kwegama lake kubeko no V.C., G.C.B., D.C.L., LL.D., G.C.M.G., K.G., njalo njalo, njalo njalo, njalo njalo!

\*\*\*

Kwingxelo yake ku Mpatiswa Micimbi yaba mnyama, u Mr John Hemming, imantyi yase Queenstown ibika inyaniso ekwanqisa kunene, yokuba ama polisa ase Batenjini abukali njengonomeva, ekubambeni. Lamapolisa akolise pgokuba ngama Mfengu. Udunkunku Iwabantu ke e Batenjini ngaba Tembu. Oluhlobo lobukali ke selubonakala luyimfazwe ipela. Imfengu isilwa no Mtembu. Tina asicingi njengo Mr. Hem­ming. Eyona nto yeyokuba yonke into elipolisa elimnyama lubengu olu ngoburalarume ngakomnye umntu omnyama. Tina bantu bamnyama sifana nqwa nezilwanyane ezaka zako kwelama Irish abati zi *Kilkenny Gats* (Imbodla zelase Kilikani,) ezidume kulo lonke elifundileyo ngokubulalana zodwa. Wonke umhambi omnyama, kususela kumfundisi oqina limhlope kuse kumosuli wezixatula, akuko nto ayixalabele njengomntu omnyama onxiba i Kodi emnyama nomnqwazana olatshana limhlope. Utyelelo pesheya kwe Nciba ngapandle kwe *pasi* lungamfundisa into entsha kongayaziyo into leyo. Kusasweleke amadodana atile amnyama awoze ake ahambe, abafumane ngeqinga aba Judas, ze “inkala ixinge etyeni.” Njengokuba kunjeke e Batenjini, ngati u Rulumeni uzakuwancipisa amapolisa ama Mfengu lawo.

\*\*\*

Lentlanganiso yokugqibela ibise Bofolo yayiwa libinza eli- mnandi lamalungu nababefuna bengamalungu. Udodana luqale ukufika ngentsimbi ezilishumi linanye; yaza ayabi nakuqalwa intlanganiso ngapambi ko 2.30. Pakati kwexesha lokufika nokuhlangana, iqela elifanelekileyo lododana lwakowetu Iwahlala esidlweni sedinala kwindlu ka Mr. Ferguson. Uxasiwe umzimba kume u Mr. J. W. Gawler wacela umhlambi ukuba uselele kwimpilo entle ye “ Nkosazana,” ate wayixasa ngenteto emnandi ehlekisayo, kupendule u Mr. Ferguson ngokwake. U Mr. Tengo-Jabavu ungenise impilo ye Ruluneli u Sir Hercules Robinson ; kupendule u Mr. Ferguson kwakona. U Mr. Paul Xiniwe ucele ukuba kuselelwe kwimpilo yolaulo luka Mr. Scanlen, eselwe ngovuyo.. U Mr. J. K. Bokwe ungenise impilo ka Mr. Ferguson umlungiseleli webandla : kupe- u Mr. Ferguson. Tina sakoliswa kanye si Ngesi sekaba, no Mr. Feaguson waba njalo. Samqonda kodwa ukuba ubengazi ukuba kuko kungaka kwezi ntlokwana zimnyama. Ikaba alibuyanga nganeno kokumtyela inxwaleko zomntu omnyama ofundileyo zokuba engamkelwa ezihotele. Ute yena sazeke bengacingi ukuba kuko nto ikoyo kumntu omnyama, kodwa namhla nokuba ngubanina ofikayo owelo qela wofumana konke akufunayo. Libakala elo.

\*\*\*

Sikufupi nenyaniso xasiti incwadi ka Mr James Pelem ebonakala kwi bala laba baleli iyakubanga amaqela amabini kubafundi be *Sigidimi.* Bako abayakuti ngeingafakwanga: beko nabaya kuvuya ukuba ifakiwe. Impi eninzi kubafundi betu mayibe seyi budinwa yingxoxo ka M.P. Beside sacinga ukuba sazise ukuba inqumke. Ndawana ibange ukuba siyipe ituba yile yokuba, napakati kwamagwangqa imfundo yeyona nto ubambene ngayo umzi. Kuko abayakuti incwadi ka Mr. Pelem yengafanelekileyo. Tina sicinga ngolunye uhlobo. Wonke oyigqalileyo lengxoxo, nokuba ngovelana no M.P. & Co. or no Wauchope & Co., akasakurana ngokuba u Mr. Pelem ezekele ezantsi ekuteteni. *Isigidimi* sisiqonda tina simele izinto ezinjalo—ukuvakalisa imvo ngemvo ezipakati kwezifuba zamadoda. Asitandabuzi imvo zika Mr. Pelem zinento eninzi evelana nazo ; kwanjengokuba sikolwa ukuba zikwa nesininzi esizicasileyo. Kulungileke ite yaziwa into leyo. He, kunjalo njeke sicinga ukuba akusakubako woti “ sayama ngasekugxekeni.”